Държавен вестник, бр. 36, 2013 г., стр. 31

БРОЙ  36	
Д Ъ Р Ж А В Е Н  В Е С Т Н И К 	
СТР.  31  
17. „Подземно газово хранилище“ са подземни 
и надземни съоръжения, изградени на базата на 
подземни структури, пригодени за съхранение 
на природен газ. 
18. „Подземен газов резервоар (резервоарът)“ е 
подземната част, в която нагнетените количества 
природен газ реално престояват преди обратното 
им извличане (добиване). 
19. „Работен капацитет за съхранение“ е мак­
симален обем от природен газ, който може да 
бъде съхраняван в подземния газов резервоар в 
един момент.
20. „Търговски капацитет за съхранение“ е 
частта от работния капацитет, която може да 
бъде използвана за съхранение на природен газ 
за клиенти и която операторът предлага на полз­
вателите на хранилището.
21. „Търговски непрекъсваем капацитет за 
нагнетяване/добив“ е капацитет за нагнетяване 
или добив, чиято непрекъсваемост е гарантирана 
от оператора по силата на сключен договор за 
съхранение.
22. „Търговски прекъсваем капацитет за на­
гнетяване/добив“ е капацитет за нагнетяване или 
добив, който може да бъде прекъсван (частично 
или изцяло) по всяко време от оператора съгласно 
сключения договор за съхранение.
23. „Краткосрочни услуги по съхранение“ са 
договорен капацитет за съхранение, при който 
графикът на нагнетяване и на добив е в рамките 
на една газова година.
24. „Дългосрочни услуги по съхранение“ са 
договорен капацитет за съхранение, при който 
периодът между графика на нагнетяване и на 
добив е повече от една газова година. 
25. „Свободен капацитет“ е тази част от търгов­
ския капацитет за съхранение, която операторът 
не е разпределил и която все още е налична за 
ползвателите в даден момент. 
26. „Капацитет, резервиран за оператора“ е 
частта от работния капацитет, която не се предлага 
на ползвателите и е предназначена единствено 
за съхранение на природен газ, необходим на 
съответния оператор за технологични нужди 
по преноса и за балансиране на газопреносната 
система.
27. „Договорен капацитет“ е част от търгов­
ския капацитет, който операторът е разпределил 
за съответен клиент съгласно сключен договор 
за съхранение.
28. „Сумарен договорен капацитет“ е сумата 
от договорените капацитети, запазени за всич­
ки клиенти, с които има сключени договори за 
съхранение.
29. „Базов период за нагнетяване (период на 
нагнетяване)“ е времевият период, започващ от 
8:00 ч. на 15 април от дадена календарна година 
и приключващ в 8:00 ч. на 1 октомври от съща­
та календарна година, през който операторът 
има техническа готовност реално да нагнетява 
природен газ в газохранилището за нуждите на 
клиентите. 
30. „Базов период за добив (периода на до­
бив)“ е времевият период, започващ в 8:00 ч. 
на 15 октомври от дадена календарна година и 
приключващ в 8:00 ч. на 1 април от следващата 
календарна година, през който операторът има 
техническа готовност реално да добива природен 
газ от газохранилището. 
31. „Капацитет за нагнетяване“ е максимал­
ното количество природен газ, което може да 
бъде реално нагнетено в хранилището за един 
газов ден (24 часа) в зависимост от достигнатото 
пластово налягане в резервоара. 
32. „Капацитет за добив“ е максималното 
количество природен газ, което може реално да 
бъде добито от хранилището за един газов ден 
(24 часа) в зависимост от пластовото налягане 
в резервоара. 
33. „Предпочитан капацитет за нагнетяване 
и добив“ е капацитет по газови месеци, посочен 
от заявителя в заявлението му, с който потен­
циалният клиент приоритетно кандидатства 
при разпределението на свободния капацитет. 
Общото количество на заявените предпочитани 
капацитети за добив и за нагнетяване следва да 
бъдат еквивалентни на заявения капацитет за 
съхранение. 
34. „Допустим капацитет за нагнетяване и 
добив“ е капацитет по газови месеци, посочен 
от заявителя в заявлението му, с който потен­
циалният клиент кандидатства при разпределе­
нието на свободния капацитет за съхранение, 
алтернативно на предпочитания капацитет за 
нагнетяване и добив. Той представлява диапазон 
(минималната и максималната граница) на капа­
цитет за нагнетяване и/или добив за съответния 
месец, в рамките на който потенциалният клиент 
е заинтересован и би приел разпределен капаци­
тет, в случай че не може да бъде удовлетворен 
заявен от него предпочитан капацитет за някои 
от месеците. Общото количество на посочените 
в заявлението като минимални и като макси­
мални допустими капацитети за всички месеци 
може да се различават от заявения капацитет 
за съхранение. 
35. „Газова година“ е период от време, започващ 
в 8.00 ч. местно време на 15 април и завършващ 
в 8.00 ч. местно време на 1 април на следващата 
календарна година. 
36. „Газов месец“ е период от време, започващ 
в 8.00 ч. местно време на първия ден от даден 
календарен месец и приключващ в 8.00 ч. местно 
време на първия ден от следващия календарен 
месец. 
37. „Газов ден“ е периодът от време, започващ 
в 8.00 ч. местно време на съответния ден и за­
вършващ в 8.00 ч. местно време на следващия ден. 
38. „Договор за съхранение“ е договор меж­
ду оператор и клиент, чийто предмет включва 
достъп до капацитет на газохранилището и съх­
ранение на количество природен газ, доставено 
от клиента и прието за съхранение от оператора 
по реда на договора.
39. „Ползвател на съоръжение за съхранение“ 
е физическо или юридическо лице, което има 
сключен договор за съхранение на природен газ 
с оператора на съоръженията за съхранение на 
природен газ.